Viera Petríková

JUDr. Viera Petríková (* 29. jún 1957, Vranov nad Topľou) je slovenská právnička, bývalá ministerka spravodlivosti Slovenskej republiky v kabinete Roberta Fica a bývalá podpredsedníčka Súdnej rady Slovenskej republiky. Od roku 1992 pôsobí v súdnictve. V súčasnosti je sudkyňa na Najvyššom súde Slovenskej republiky. Vo svojej práci sa špecializuje na civilné právo. 

 Život 
Viera Petríková po absolvovaní gymnázia vo Vranove nad Topľou pokračovala v štúdiu na Právnickej fakulte Univerzity Pavla Jozefa Šafárika v Košiciach, ktorú ukončila v roku 1980. 

 Právnická a politická činnosť 
1980 – 1991 – právnička personálneho úseku na Okresnej poľnohospodárskej správe vo Vranove nad Topľou
1981 – 1982 – právnička na sociálnom oddelení Okresného národného výboru
1982 – 1991 – právnička, vedúca právneho oddelenia na Okresnom ústave národného zdravia
1991 – 1992 – justičný čakateľ na Krajskom súde v Košiciach
1992 – 2007 – sudkyňa Okresného súdu Vranov nad Topľou
2007 – 2009 – predsedníčka Okresného súdu vo Vranove nad Topľou, v tom období i podpredsedníčka Súdnej rady Slovenskej republiky
2009 – 2010 – ministerka spravodlivosti Slovenskej republiky, nominantka ĽS-HZDS
2010-súčasnosť – sudkyňa na Najvyššom súde Slovenskej republiky – členka Občianskoprávneho kolégia

Kategória:Slovenskí sudcovia
Kategória:Sudcovia Najvyššieho súdu SR
Kategória:Ministri spravodlivosti Slovenskej republiky
Kategória:Podpredsedovia vlády Slovenska
Kategória:Ministerky
Kategória:Členovia Súdnej rady SR
Kategória:Osobnosti z Vranova nad Topľou
Kategória:Absolventi Právnickej fakulty Univerzity Pavla Jozefa Šafárika